[{"text_idx": "#000003", "text": "Amdanom ni Cefnogwch ni Newyddion Swyddi"}, {"text_idx": "#000005", "text": "Rydym yn angerddol am roi\u2019r cyfle i bob plentyn chwarae, dysgu, tyfu a ffynnu trwy\u2019r Gymraeg. Credwn fod gan bob plentyn yng Nghymru yr hawl i addysg Gymraeg. Mae nifer fawr o rieni yn dweud fod dewis addysg Gymraeg i\u2019w plentyn wedi profi yn brofiad gwerth chweil i\u2019r plentyn ac i\u2019r teulu yn gyffredinol."}, {"text_idx": "#000006", "text": "Addysg cyfrwng Cymraeg yw\u2019r ffordd fwyaf effeithiol o sicrhau bod eich plentyn yn datblygu sgiliau dwyieithog. Mae gallu siarad Cymraeg yn fanteisiol wrth geisio am swyddi yng Nghymru. Yn aml, mae bod yn rhugl yn y Gymraeg a\u2019r Saesneg yn cael ei ystyried yn sgil ychwanegol. Mae nifer o swyddi yn nodi fod gallu\u2019r Gymraeg yn sgil hanfodol neu ddymunol. Mae mwy o alw heddiw nag y bu erioed am sgiliau dwyieithog mewn amrywiaeth o swyddi e.e. iechyd, addysg, hamdden, gofal plant a gwasanaethau cyhoeddus."}, {"text_idx": "#000007", "text": "Trwy roi\u2019r Gymraeg i blant bach Cymru rydym yn gobeithio uno cenedl a datblygu cymuned Gymraeg amlddiwylliannol agored a llawn bywyd."}, {"text_idx": "#000008", "text": "Trwy\u2019r fynd i\u2019r gwahanol grwpiau a derbyn cefnogaeth sydd ar gael mae modd i\u2019ch plentyn ddilyn taith esmwyth a hyderus i addysg Gymraeg \u2013 gan ddechrau gyda Cymraeg i Blant yna i\u2019r Cylch Ti a Fi ac yna i\u2019r Cylch Meithrin."}, {"text_idx": "#000010", "text": "Darllenwch mwy am ddarganfod y camau cyntaf at Ddwyieithrwydd."}]